เล่าเรื่องวงเวียนเล็ก
มหาวิทยาลัยราชภัฏบ้านสมเด็จเจ้าพระยา
เมื่อพระบาทสมเด็จพระปกเกล้าเจ้าอยู่หัว รัซกาลที่ ๗ ได้เสวยราชย์เป็นพระมหากษัตริย์ในปีพุทธศักราช ๒๔๖ ๘ แล้ว มีแนวพระราชดำริที่จะนำความเจริญ มาสู่ราษฎรชาวฝั่งธนบุรี จึงทรงพระกรุณาโปรดเกล้าฯให้สร้างสะพานเชื่อมฝั่งพระนครและฝั่งธนบุรีเข้าด้วยกัน เพื่อเฉลิมพระเกียรติพระบาทสมเด็จพระพุทธยอดฟ้าจุฬาโลกมหาราช ในพระบรมราชวโรกาสที่กรุงรัตนโกสินทร์มีอายุครบ ๑๕๐ ปี สร้างเสร็จในปีพุทธศักราช ๒๔๗๕ เสด็จพระราชดำเนินเปิดสะพานเมื่อวันที่ ๖ เมษายน พุทธศักราช ๒๔๙๕ เป็นวันจักรี สะพานนี้มีชื่อเป็นทางการว่า "สะพานปฐมบรมราชานุสรณ์ หรือสะพานพระพุทธยอดฟ้า" สิ่งที่เกิดขึ้นพร้อมสะพานแห่งนี้ คือ ถนน ได้แก่ ถนนประชาธิปก เริ่มตั้งแต่เชิงสะพานตรงไปที่วงเวียนใหญ่ ณ จุด หัวถนนประชาธิปกด้านขวามือเป็นถนนเทศบาลสาย ๓ เป็นถนนเลียบคลองสมเด็จฯ ซึ่งสมเด็จเจ้าพระยาบรมมหาศรีสุริยวงศ์ ให้ขุดไปที่ที่ดินของท่านผู้หญิงพัน ภรรยา คนหนึ่งของท่าน ปัจจุบันที่ตรงนี้เป็นมหาวิทยาลัยราชภัฏบ้านสมเด็จเจ้าพระยา หัวถนนด้านซ้ายมือของถนนประชาธิปกคือ ถนนสมเด็จเจ้าพระยา สร้างเลียบ แนวคลองสานเดิม จะเห็นได้ว่า หัวถนนประซาธิปกเป็นจุดร่วมให้เกิดถนนอีกสอง สายดังกล่าวแล้ว เพื่อความเป็นระเบียบเรียบร้อยในการสัญจรของประชาชนและรถ จึงสร้างวงเวียนไว้ที่หัวถนนประชาธิปก ชาวบ้านเรียกกันเองว่า "วงเวียนเล็ก" ที่มา : วราห์ โรจนวิภาต. (2556). เล่าเรื่องวงเวียนเล็ก. ทีทัศน์วัฒนธรรม, 12, 1-8.
มหาวิทยาลัยราชภัฏบ้านสมเด็จเจ้าพระยา .สำนักวิทยบริการและเทคโนโลยีสารสนเทศ
สะพานพระพุทธยอดฟ้า
ชุมชน -- วัฒนธรรม -- กรุงเทพฯ